Gare Paradiso

D'Gare Paradiso ass eng Halt vun der Lëtzebuerger Eisebunn. Et ass eng “Halt op Ufro”, dat heescht, et muss een dem Chef de train Bescheed soen, fir erausklammen ze kënnen, oder um Quai wénken, fir matgeholl ze ginn. D'Gare Paradiso läit bannent enger Meander vun der Wolz am Flouer Bei der Tutschemillen an der Sektioun Wegdichen vun der Gemeng Wolz.

D'Gare Paradiso läit tëscht der Gare Mäerkels an der Gare Wolz a gehéiert zur Linn Kautebaach - Wolz, enger Niewelinn vun der Linn Lëtzebuerg - Ettelbréck - Ëlwen - Gäilech (Gouvy) vum CFL-Zuchreseau.

Bei der Gare gëtt et weeder Parkplazen nach eppes fir Vëloen ënnerdaach ze stellen.

D'Halt ass eigentlech ugeluecht gi fir de Scoutshome Chalet Paradiso ze bedéngen, deen am fréiere Gardshaischen ass, an deen dem Arrêt säin Numm ginn huet. E weidere Scoutschalet, de Chalet Jim, läit op der Tutschemillen, 200 m a Richtung Wolz, an eng ronn 500 weider an Direktioun Wegdichen läit d'Campingsplaz Camp Aigle vun de Wëlzer Scouten.

 Zich déi an der Gare halen 
(Stand: Februar 2025)

 Linn Kautebaach ↔ Wolz 
 Richtung Wolz 
Aus RichtungHalt virdrunZuchNächst HaltA RichtungKautebaachMäerkelshält just op Ufro  just de Weekend an op Feierdeeg  WolzWolzKautebaachKautebaach    WolzWolz

 Richtung Kautebaach 
Aus RichtungHalt virdrunZuchNächst HaltA RichtungWolzWolz    MäerkelsKautebaachWolzWolz    KautebaachKautebaach
 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Praktesch Informatiounen iwwer d'Gare Paradiso op der CFL-Websäit
 Internetsäit vun de Wëlzer Scouten, St Sébastien
 D'Gare Paradiso op der Websäit "rail.lu"
 D'Gare Paradiso op der Websäit vu Spoorgroep Luxemburg

Paradiso
Kategorie:Gemeng Wolz
Kategorie:CFL-Linn 1
Kategorie:Scoutissem zu Lëtzebuerg